10. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 328 της 4/29 Σεπτ. 1998 (ΦΕΚ Α΄ 222) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τα Ν.Π.Δ.Δ. που εποπτεύονται από τη Γενική Γραμματεία Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων. Έχοντας υπόψη: 1.Τις διατάξεις της παρ. 3, του άρθρ. 19 και της παρ. 3, του άρθρ. 18 του Νόμ. 1418/84 «Δημόσια έργα και ρυθμίσεις συναφών θεμάτων» (ΦΕΚ 23/ Α). 2.Τις διατάξεις της παρ. 5, του άρθρ. 24 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α΄).  3.Τις διατάξεις του άρθρ. 29Α του Νόμ. 1558/85, όπως αυτό προσετέθη με τις διατάξεις του άρθρ. 27 του Νόμ. 2081/92 (ΦΕΚ 154/Α) και τροποποιήθηκε με το άρθρ. 1, παρ. 2, εδάφ. α΄ του Νόμ. 2469/97 (ΦΕΚ 38/Α). 4.Το Π.Δ/γμα 372/95 «περί μεταφοράς της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων στο Υπουργείο Εργασίας» (ΦΕΚ 201/ Α). 5.Την απόφαση Πρωθυπουργού και Υπουργού Εργασίας και Κοιν. Ασφαλίσεων αριθ. 80078/4-10-96 «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (ΦΕΚ 924/ Β). 6.Την αριθ. 1107147/1239/006Α/96 (ΦΕΚ 922/Β/ 96) απόφαση ανάθεσης αρμοδιοτήτων στον Υφυπουργό Οικονομικών Ν. Χριστοδουλάκη. 7.Το γεγονός ότι από τις διατάξεις του Δ/τος αυτού δεν προκαλείται δαπάνη σε βάρος του κρατικού προϋπολογισμού. 8.Την αριθ. 241/1998 γνωμοδότηση του Συμβουλίου της Επικρατείας μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης, Περιβάλλοντος, Χωροταξίας και Δημοσίων Έργων και των Υφυπουργών Εργασίας και Κοινωνικών Ασφαλίσεων και Οικονομικών, αποφασίζουμε: Αρμόδια Όργανα Άρθρ.1.-Αρμόδιο για τη λήψη αποφάσεων κατά τις διατάξεις του Νόμ. 1418/84 «Δημόσια έργα και ρυθμίσεις συναφών θεμάτων», όπως τροποποιήθηκε και συμπληρώθηκε με τον Νόμ. 2229/94 (ΦΕΚ 138/Α) και των Προεδρικών Διαταγμάτων που εκδίδονται σε εκτέλεσή του, για τα έργα που εκτελούνται από τα Ν.Π.Δ.Δ. (Μετά τη σελ. 32,12) Σελ. 32,13 Τεύχος 1292-Σελ. 33 - 182 Υπουργείο Εργασίας και Κοινωνικών Ασφαλίσεων 15.Α.βα.10 που εποπτεύονται από την Γενική Γραμματεία Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων, είναι ο Υπουργός Εργασίας και Κοινωνικών Ασφαλίσεων, η Τεχνική Υπηρεσία των οικείων Νομαρχιακών Αυτοδιοικήσεων, το Τεχνικό Τμήμα της Δ/νσης Επιθεώρησης της Γενικής Γραμματείας Κοινωνικών Ασφαλίσεων, τα Διοικητικά Συμβούλια των ΝΠΔΔ ή τα εξουσιοδοτημένα από αυτά όργανα, όπως ειδικότερα ορίζεται στα επόμενα άρθρα. Διευθύνουσα Υπηρεσία – Προϊσταμένη Αρχή Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» για τα έργα των ΝΠΔΔ που εποπτεύονται από τη Γενική Γραμματεία Κοινωνικών Ασφαλίσεων του Υπουργείου Εργασίας και Κοιν. Ασφαλίσεων είναι το αρμόδιο τμήμα της Τεχνικής Υπηρεσίας της Νομαρχιακής Αυτοδιοίκησης της περιοχής στην οποία εκτελείται το έργο. β)Προϊσταμένη Αρχή» ή «Εποπτεύουσα Αρχή» είναι η αρμόδια Διεύθυνση της Τεχνικής Υπηρεσίας της Νομαρχιακής Αυτοδιοίκησης της Περιοχής στην οποία εκτελείται το έργο. γ)Επιβλέποντες ορίζονται τεχνικοί υπάλληλοι της Τεχνικής Υπηρεσίας της οικείας Νομαρχιακής Αυτοδιοίκησης. Αν υπάρχει αδυναμία από την Υπηρεσία αυτή, επιβλέποντες ορίζονται τεχνικοί υπάλληλοι του ΝΠΔΔ και αν δεν υπάρχουν, ιδιώτες τεχνικοί που προσλαμβάνονται από το ΝΠΔΔ, σύμφωνα με τις κείμενες διατάξεις. Τεχνικό Συμβούλιο Άρθρ.3.-Τεχνικό Συμβούλιο είναι το Νομαρχιακό Συμβούλιο Δημοσίων Έργων της οικείας Νομαρχιακής Αυτοδιοίκησης. Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για την μελέτη και κατασκευή των έργων των προαναφερομένων ΝΠΔΔ, εγκρίνονται από το Διοικητικό Συμβούλιο του ΝΠΔΔ, μετά από σύμφωνη γνώμη του Τεχνικού Συμβουλίου της οικείας Νομαρχιακής Αυτοδιοίκησης. 2.Πρότυπα συμβατικά τεύχη της παρ. 4, του άρθρ. 18 του Νόμ. 1418/84 για έργα ΝΠΔΔ που εποπτεύονται από τη Γενική Γραμματεία Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων, εγκρίνονται με κοινή απόφαση των Υπουργών Εργασίας και Κοινωνικών Ασφαλίσεων και Περιβάλλοντος Χωροταξίας και Δημόσιων Έργων. Σελ. 32,14 Τεύχος 1292-Σελ. 34 Αιτήσεις θεραπείας Άρθρ.5.-Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ. 1418/84 όπως αυτό ισχύει, εφαρμόζονται οι διατάξεις των παρ. 1 και 3 του άρθρ. 7 του Π.Δ. 186/96 (ΦΕΚ 145/Α). Όπου στις διατάξεις αυτές αναφέρεται ο Υπουργός ΠΕΧΩΔΕ, την αρμοδιότητα που ασκεί ο Υπουργός Εργασίας και  Κοινωνκών Ασφαλίσεων μετά από γνώμη του Τεχνικού Συμβουλίου του Υπουργείου Εργασίας και Κοινωνικών Ασφαλίσεων. Μικρά έργα ή εργασίες συντήρησης Άρθρ.6.-Έργα ή εργασίες συντήρησης που η συνολική δαπάνη του καθενός δεν υπερβαίνει τα 4.000.000 δρχ. και για τα οποία δεν απαιτείται η έκδοση οικοδομικής άδειας, εκτελούνται με αυτεπιστασία ή με απ’ ευθείας ανάθεση μετά από απόφαση του Διοικητικού Συμβουλίου του ΝΠΔΔ με βάση την προϋπολογιζομένη δαπάνη, την περιγραφή του έργου και τα τυχόν λοιπά στοιχεία που καθορίζονται με την σχετική απόφαση. Τα στοιχεία αυτά της απόφασης αποτελούν την σχετική μελέτη που προβλέπεται στην παρ. 3, του άρθρ. 4 του Νόμ. 1418/84. Στην περίπτωση αυτή όλες οι αρμοδιότητες της Διευθύνουσας Υπηρεσίας και της Προϊσταμένης Αρχής ασκούνται από το Διοικητικό Συμβούλιο του ΝΠΔΔ και η επίβλεψη γίνεται από τεχνικούς υπαλλήλους του Δημοσίου ή των ΝΠΔΔ ή ιδιώτες τεχνικούς που έχουν τα νόμιμα προσόντα και που προσλαμβάνονται από το ΝΠΔΔ, σύμφωνα με τις κείμενες διατάξεις ή από υπαλλήλους της τεχνικής υπηρεσίας της Νομαρχιακής Αυτοδιοίκησης, εφόσον υπάρχει σχετική δυνατότητα. Το ανωτέρω ποσό αναπροσαρμόζεται ανάλογα και ισούται με το εκάστοτε ισχύον ποσό περί προμηθειών του Δημοσίου άνω του οποίου απαιτείται η διενέργεια τακτικού διαγωνισμού. - 183 15.Α.βα.10 Υπουργείο Εργασίας και Κοινωνικών Ασφαλίσεων Τελικές διατάξεις Άρθρ.7.-1.Στα έργα των προαναφερομένων ΝΠΔΔ των οποίων οι συμβάσεις κατασκευής έχουν ήδη καταρτισθεί και δεν έχουν υπογραφεί ή εκτελεσθεί και γενικά στα έργα  που παραμένουν σε εκκρεμότητα, αποφασίζουν ή γνωμοδοτούν τα όργανα που προσδιορίζονται με το παρόν διάταγμα. 2.Τα θέματα που δεν ρυθμίζονται ειδικά με τις διατάξεις του παρόντος διέπονται από τον Νόμ. 1418/84, όπως αυτός ισχύει μετά την τροποποίησή του από τον Νόμ. 2229/94, καθώς και τα Προεδρικά Δ/τα και τις κανονιστικές αποφάσεις που εκδίδονται κατ’ εξουσιοδότησή του. 3.Των διατάξεων του παρόντος εξαιρείται το Ίδρυμα Κοινωνικών Ασφαλίσεων (ΙΚΑ) για το οποίο εξακολουθούν να εφαρμόζονται οι διατάξεις του Π.Δ. 170/87 (ΦΕΚ 84/Α). Έναρξη ισχύος Άρθρ.8.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. Για τη μεταβίβαση αρμοδιοτήτων του Υπουργού Εργασίας και Κοινωνικών Ασφαλίσεων στις περιφέρειες, βλέπε περίπτ. ΣΤ, παρ. 1, άρθρ. 1 Νόμ. 2647/14-22 Οκτ. 1998 (ΦΕΚ Α΄ 237), Τόμ. 2 σελ. 138,2201. 